**Uzaicinājums piedalīties apspriedē**

AS "Latvenergo" (turpmāk tekstā "Pasūtītājs") plāno 2024.gada II ceturksnī izsludināt iepirkumu par degvielas, preču un pakalpojumu iegādi konkrētās mazumtirdzniecības vietās, izmantojot kredītkartes, 2024.-2026.gadam Latvenergo koncerna uzņēmumiem.

Pasūtītājs pirms iepirkuma izsludināšanas ir nolēmis konsultēties ar piegādātājiem, lai noskaidrotu reālo tirgus situāciju, noteiktu samērīgu prasību līmeni attiecībā pret pastāvošo piedāvājumu, izvairītos no pārmērīgu kvalifikācijas un tehnisko prasību izvirzīšanas un tādējādi nodrošinātu maksimālu konkurenci, samazinot abpusējās izmaksas.

Pielikumā ir Pasūtītāja tehniskās specifikācijas projekts, kurš var tik mainīts/grozīts. Lūdzam Jūs sniegt informāciju, kura būtu lietderīga iepirkuma organizēšanā.

1. Iepirkuma priekšmets. Iepirkumu plānots sadalīt daļās:

**1.daļa, Degvielas iegāde par mazumtirdzniecības cenu Ilūkstes pilsētā** (prognozētais 29 mēnešu apjoms ir līdz 20 248 litriem, t.sk.:benzīns ar oktānskaitli 95E – 2 632 litri; dīzeļdegviela – 17 616 litri;)

**2.daļa. Degvielas iegāde par mazumtirdzniecības cenu Priekules pagastā** (prognozētais 29 mēnešu apjoms ir līdz 140 197 litriem, t.sk.:benzīns ar oktānskaitli 95E – 18 226 litri; dīzeļdegviela – 121 971 litri;)

**3.daļa. Degvielas iegāde par mazumtirdzniecības cenu Vecpiebalgas pagastā** (prognozētais 29 mēnešu apjoms ir līdz 167 301 litriem, t.sk.:benzīns ar oktānskaitli 95E – 21 749 litri; dīzeļdegviela – 145 552 litri;)

2. Vispārīgā informācija:

1. Pretendents var iesniegt piedāvājumu par vienu vai vairākām Daļām saskaņā ar pielikumu Nr.2.
2. Informācija par Pretendenta videoierakstu nodrošināšana un saglabāšana jāiesniedz saskaņā ar pielikumu Nr.2.
3. Informācija par Pretendenta kredītkartēm ar iespēju iegādāties degvielu ārpus Latvijas Republikas teritorijas jāiesniedz saskaņā ar pielikumu Nr.2.
4. Degvielas iegāde tiks veikta DUS, veicot atsevišķus pasūtījumus (degvielas iegādes) visā vispārīgo vienošanos darbības laikā ar Pretendenta piedāvājumā norādīto atlaidi un pārējiem nosacījumiem.

3. Pasūtītāja plānotās kvalifikācijas prasības:

1. Sabiedrisko pakalpojumu sniedzēju iepirkumu likumā noteiktie izslēgšanas nosacījumi (48.pants),
2. Pretendentam ir tiesības piedalīties naftas produktu mazumtirdzniecībā (iesniedzamie dokumenti - spēkā esoša, atbilstoši MK 30.08.2005. noteikumiem Nr.662 "Akcīzes preču aprites kārtība" izsniegta speciālās atļaujas (licences) kopija naftas produktu mazumtirdzniecībai),
3. Pretendents izplata normatīvajiem aktiem atbilstošu degvielu (iesniedzamie dokumenti: Akreditētas atbilstības novērtēšanas institūcijas, atbilstoši MK 26.09.2000. noteikumu Nr.332 "Noteikumi par benzīna un dīzeļdegvielas atbilstības novērtēšanu" prasībām izsniegtu degvielas atbilstības sertifikātu kopijas visiem degvielas veidiem, kādi tiek piedāvāti Pretendenta DUS),
4. Pretendentam ir tiesības sniegt pakalpojumus piedāvātajās adresēs. (Kadastrs.lv tiks pārbaudīts Pretendenta tiesības sniegt piedāvātos pakalpojumus uzrādītajās adresēs).

Lai nekavētu iepirkuma procesu, potenciālie pretendenti tiek aicināti sniegt atgriezenisko saiti par tehnisko specifikāciju un citiem nosacījumiem, norādot potenciālos riskus un grūti izpildāmās prasības.

Pasūtītājs būtu pateicīgs saņemt atbildes uz uzdotajiem jautājumiem un Jūsu jautājumus (skatīt pievienoto veidlapu) – tas veicinātu izpratni par situāciju tirgū un dotu iespēju sagatavoties labākam risinājumam.

Potenciālo piegādātāju sniegtā informācija nebūs publiski pieejama un netiks nodota citiem piegādātājiem.

Lūdzam ņemt vērā, ka tehniskā specifikācija vēlāk iepirkuma procedūras dokumentācijas izstrādes laikā var mainīties. Šī informācija nerada juridiskās sekas (neparedz tiesības un pienākumus) potenciālajiem piegādātājiem.

**Pielikums.**

1.Pielikums. Tehniskā specifikācija (projekts)

2.Pielikums. Informācija par Pretendenta DUS izvietojumu un papildus pakalpojumiem

3.Pielikums. Finanšu piedāvājuma forma

**Piegādātāju apspriedes veidlapa plānotajam iepirkumam**

**"Degvielas, preču un pakalpojumu iegādi mazumtirdzniecības vietās, izmantojot kredītkartes, 2024.-2026.gadam"**

| **Nr.** | **Jautājumi** | **Atbildes [[1]](#footnote-1)** |
| --- | --- | --- |
|  | Vai Kvalifikācijas prasībās ir iekļautas prasības, kas ierobežo pretendentu loku? | Jā  Nē  Ja "Jā", lūdzu sniegt komentārus ……. |
|  | Vai Tehniskajā specifikācijā ir iekļautas prasības, kas ierobežo pretendentu loku vai nepamatoti paaugstina izmaksas? | Jā  Nē  Ja "Jā", lūdzu sniegt komentārus …. |
|  | **Uzņēmēja jautājumi un komentāri par plānoto iepirkumu (ja tādi ir)[[2]](#footnote-2)** | | |
|  | … | | |
|  | … | | |
| … | … | | |

1. lūdzu norādīt Jūsu atbildes un nosūtīt veidlapu uz sekojošu e-pasta adresi: ieva.araja@latvenergo.lv [↑](#footnote-ref-1)
2. Potenciālo piegādātāju sniegtās atbildes nebūs publiski pieejamas vai netiks sniegtas citiem piegādātājiem! [↑](#footnote-ref-2)